Odense Adresse-Contoirs Efterretninger, 1786-08-18
St. James, den 4de Aug. Da Hans Majestet i Forgaars steeg ud af sinKarete for Slotsporten, fremtrængde sig et Fruentimmer, under den Forevending at overlevere en Ansøgning, og stak med en Kniv efter Hs. Majestet, som dog under det guddommelige Varetægt blev ubeskadiget. Fruentimmeret blev strax sat i Forvaring, og efter anstilte Forhør synes det, at hun er fra Forstanden. - - Hun kalder sig Margarethe Nicolsen, født paa Grevskabet York, omtrent 40 Aar gammel. Hun har tient hos adskillige gode Familier i London, som Kammerfrue, men i de sidste 7 Aar har hun blot underholdt sig ved at spinde, og i den Tid givet adskillige Kiendetegn paa hendes Afsindighed. Hun havde allerede adskillige Gange overleveret Kongen Ansøgninger, men da de vare saa uforstaaelig skrevne, at man ei kunde slutte sig til deres Jndhold, vare de alle blevne ubesvarede. Dette havde saaledes forbittret hende, at hun i sin Afsindighed havde fattet den Beslutning at hevne sig paa Hans Majestet. Til den Ende begav hun sig i Onsdags Morges, reenlig og velklædt, til Palladsets Haugeder i St. James, hvor Hans Majestet sædvanlig pleiede at stige af. Saasnart Kongen ankom, og steeg udaf Kareten, overleverede hun ham med den venstre Haand et Ark Papiir, sammenlagt som en Ansøgning, og udvendig var skrevet de Ord: "Til Hans Majestet: Hans Majestet troede at det var en Ansøgning, og modtog samme med sin sædvanlige Mildhed. J samme Øieblik drog hun en Kniv frem med den høire Haand, som hun holdt under Kappen, og vilde stikke Hans Majestet i Brystet. Kongen bemerkede strax Kniven, slog hendes Arm fra sig, og sprang udenfor Døren af Palladset. Hun forsøgte endnu et andet Stød paa Kongens Ryg, men een af de Kongelige Betientere sprang strax imellem, fattede hendes Arm, og rev Kniven ud af hendes Haand. Grenadeervagten presenterede strax Bajonetterne, og befoel alle Folk at retirere tilbage. Da Hans Majestet endnu hørte Allarm i Gangen, vendte han sig tilbage til Døren, og sagde til Vagten: Tag den Kone i Forvaring, men giør hende ingen Skade, - jeg troer, at hun er fra Forstanden; - jeg er ikke saaret. Herpaa begav Hs Majestet sig ganske rolig til sit Gemak, og Konen blev under stærk Geleide bragt til Slottet. - Saasnart Statsministeren og overste Hofbetiente vare forsamlede, blev hun ført i Forhør. Hun vilde en Tidlang ikke svare paa noget, men tilsidst sagde hun, at Kongen havde ingen Ret til Kronen, hun var den nærmeste Arving, og burde regiere som Dronning. Da hun blev spurgt om hun havde Familie, svarede hun, at hun var en ubesmittet Jomfrue, men at begge de øverste Dommere i Landet, Lord Mansfield og Lord Loughborvugh, vare hendes Sønner. - Saasnart man fik hendes Navn og Bopæl at vide, blev hendes Vert og andre Bekiendtere fremkaldte, som alle bevidnede, at de havde bemerket mange Tegn. hos hende paa en forrykt Hierne, men saa fuldkommen Galskab vare de endnu ikke blevne vaer. Hendes Vert sagde: at hun havde boet 3 Aar hos ham, at hun var meget ordentlig i alle sine Forretninger, at hun var flittig i sit Arbeide, og havde megen liden Omgang med andre Mennesker. Af denne og andre Omstændigheder kunde man ikke slutte andet, end at denne store Forbrydelse var kun en Frugt af Galenskab. Konen blev derpaa henbragt paa et sikkert Sted og nøie bevogtet. Hun har igien igaar været i Forhør, men har igien svaret sværmisk og uforstaaeligt paa alt. Hun sagde, hun havde allerede givet Kongen 17 Ansøgninger, fordi hun havde en meget stor Fordring paa Regieringen, men havde aldrig faaet Svar, og havde derfore seet sig nødsaget til paa denne Maade at gribe sine Sager an. Jdag har det geheime Raad igien været samlet, men man har ei kundet erfare, hvad der er forefaldet. Doctor Monro, som har Opsigt over det her værende Huus for Galne, har faaet Ordre at besøge denne Kone, og give det geheime Raad sin Mening over hende tilkiende. Kniven, som hun havde betient sig af ved denne gruelige Handling, var af en lille Sort Desert knive, med en halv rund Spids, men Spidsen, synes at være ganske ny, og for nylig slebet skarp.